CELEX: 62009TB0435
Language: el
Date: 2010-03-15 00:00:00
Title: Υπόθεση T-435/09 R: Διάταξη του Προέδρου του Γενικού Δικαστηρίου της 15ης Μαρτίου 2010 — GL2006 Europe κατά Επιτροπής και OLAF (Ασφαλιστικά μέτρα — Κοινοτικά προγράμματα τεχνολογικής έρευνας και αναπτύξεως — Ρήτρα διαιτησίας — Ένταλμα εισπράξεως — Χρεωστικό σημείωμα — Αίτηση αναστολής εκτελέσεως — Οικονομική ζημία — Απουσία εξαιρετικών περιστάσεων — Έλλειψη επείγοντος)

1.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/46
            
         Διάταξη του Προέδρου του Γενικού Δικαστηρίου της 15ης Μαρτίου 2010 — GL2006 Europe κατά Επιτροπής και OLAF
   (Υπόθεση T-435/09 R)
   (Ασφαλιστικά μέτρα - Κοινοτικά προγράμματα τεχνολογικής έρευνας και αναπτύξεως - Ρήτρα διαιτησίας - Ένταλμα εισπράξεως - Χρεωστικό σημείωμα - Αίτηση αναστολής εκτελέσεως - Οικονομική ζημία - Απουσία εξαιρετικών περιστάσεων - Έλλειψη επείγοντος)
   2010/C 113/76
   Γλώσσα διαδικασίας: η αγγλική
   
      Διάδικοι
   
   
      Αιτούσα: GL2006 Europe Ltd (Birmingham, Ηνωμένο Βασίλειο) (εκπρόσωποι: M. Gardenal και E. Belinguier-Raiz, δικηγόροι)
   
      Καθής: Ευρωπαϊκή Επιτροπή (εκπρόσωποι: S. Delaude και N. Bambara, επικουρούμενοι από τον R. Van der Hout, δικηγόρο)
   
      Αντικείμενο
   
   Αίτηση αναστολής εκτελέσεως της αποφάσεως που περιέχεται στο από 10 Ιουλίου 2009 έγγραφο με το οποίο η Επιτροπή έθεσε τέρμα στη συμμετοχή της αιτούσας σε δύο κοινοτικά σχέδια, καθώς και των χρεωστικών σημειωμάτων της 7ης Αυγούστου 2009 με τα οποία η Επιτροπή ζήτησε την επιστροφή των ποσών που είχαν καταβληθεί στο πλαίσιο των κοινοτικών σχεδίων στα οποία είχε συμμετάσχει η αιτούσα.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Η Ευρωπαϊκή Επιτροπή θεωρείται ως η μόνη καθής η αίτηση ασφαλιστικών μέτρων.
            
         
               2)
            
            
               Απορρίπτει την αίτηση ασφαλιστικών μέτρων.
            
         
               3)
            
            
               Επιφυλάσσεται ως προς τα δικαστικά έξοδα.